Porter Goss emërohet si Drejtor i CIA-s - 2004-08-10
Ligjvënësi Goss është Kryetar i Komisionit të Zbulimit në Dhomën e Përfaqësuesve. Emërimi si drejtor i CIA-s duhet të miratohet nga Sen
Presidenti Bush emëroi ligjvënësin e Floridës, Porter Goss për postin e drejtorit të Agjencisë Qendrore të Zbulimit, CIA-s. Zoti Goss ka disa dekada përvojë në organizatat e zbulimit dhe ai është një përkrahës i fuqishëm i reformave. Presidenti Bush tha se Porter Goss është personi ideal për postin e Drejtorit të Agjencisë Qendrore të Zbulimit në kohë turbullirash dhe ndryshimesh. tha presidenti. Ligjvënësi Goss është Kryetar i Komisionit të Zbulimit në Dhomën e Përfaqësuesve, por politika është karriera e tij e dytë. Para se të merrte pjesë në garën për post publik për herë të parë në vitin 1988, ai ishte marrë me problemet e zbulimit. Ai ka punuar si për zbulimin në ushtri, edhe për Agjencinë Qendrore të Zbulimit, CIA-n, para se të detyrohej të dilte në pension për arsye shëndetërore. thotë Presidenti. Porter Goss ka qenë kandidatura kryesore për zëvendësimin e ish-drejtorit të CIA-s George Tennet, që u largua mes kritikave në rritje lidhur me mënyrën e trajtimit të informacionit të zbulimit para sulmeve terroriste të 11 shtatorit ndaj Shteteve të Bashkuara dhe mbi luftën në Irak. Ligjvënësi Goss ishte njëri prej personave që u shprehën me kritika për Agjencinë dhe ai luajti rol kyç në hartimin e raportit të Kongresit, sipas të cilit, rrjeti i spiunazhit i agjencisë, nuk funskiononte siç duhej. Ai thotë se përparësia e tij do të jetë ndërtimi i kapacitetit njerëzor të zbulimit të CIA-s. tha zoti Goss. Emërimi i tij duhet të miratohet tani nga senati. Zoti Goss është njeri i respektuar dhe gëzon simpati në radhët e ligjvënësve, por seanca për miratimin e tij mund të marë edhe tone partiake. Lidhjet e tij me Partinë Republikane mund të krijojnë problem për ligjvënësit, të cilët duan që në këtë post të zgjidhet një person jo-partiak. Thuhet se disa zyrtarë në Shtëpinë e Bardhë shqetësohen lidhur me seancat për miratimin e tij që do të zhvillohen në prag të zgjedhjeve presidenciale. Por ligjvënësi Goss tha se ai nuk shqetësohet për procesin e konfirmimit të tij. tha ai. Në se miratohet nga Senati, Porter Goss do të jetë vetëm drejtori i dytë i CIA-s që zgjidhet nga radhët e Kongresit të Shteteve të Bashkuara. I pari ishte babai i presidentit aktual, ish-presidenti George Bush.